**Hankedokument**

Hankija: **Aktsiaselts Järvamaa Haigla**

Hanke nimetus: **„AS Järvamaa Haigla funktsionaalse arengukava I ja II etapi koostamine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „AS Järvamaa Haigla funktsionaalse arengukava I ja II etapi koostamine“, millise objektiks on käesolevatest tehnilisest tingimustest tulenevatele nõuetele vastava arengukava valmimine. Hankeobjekti tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 05. novembril 2020.a kell 10:00 aadressile** **haigla@jmh.ee****.** Elektronkirja teemareale tuleb märkida *„Arengukava“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@jmh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse tingimuste ning tasu suuruse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Selgitame, et hetkel on AS Järvamaa Haigla projekteerimas uut erakorralise meditsiini osakonda, mille abil tuleb koostada funktsionaalse arengukava II etapp.

Kõik arengukavade koostamiseks vajalikud andmed ja dokumendid edastab AS Järvamaa Haigla.

Pakkumus tuleb esitada vastavalt lisatud tehnilisele kirjeldusele.

**Tehniline kirjeldus ja nõuded**

|  |  |  |
| --- | --- | --- |
| **Jrk**  | **Funktsionaalne omadus**  | **Vastavus nõudele (Jah/Ei) ja/või arvväärtus** |
|  | **Funktsionaalse arengukava I etapp peab koosnema järgmistest punktidest** |  |
|  | haigla vastutuspiirkonda iseloomustavad andmed: vastutuspiirkonna suurus, rahvaarv, vanuseline koosseis, asustustihedus ja muud rahvastikunäitajad; |  |
|  | renoveeritava või ümberprofileeritava haigla osutatavate tervishoiuteenuste analüüs: tervishoiuteenuste loetelu, uuringute arv, voodifondi kasutus ja muud iseloomulikud näitajad; |  |
|  | haigla tervishoiuteenuste analüüsist tulenevad planeeritavad ambulatoorsete külastuste ning voodite vajaduse näitajad erialade kaupa. Analüüs peab arvestama tervishoiupoliitika arengusuundi ja vastutuspiirkonna rahvastikunäitajaid, viimaste aastate tervishoiustatistikat ning tervishoiuteenuste osutamist reguleerivaid õigusakte; |  |
|  | tervishoiutöötajate vajadus haiglas. |  |
|  | Arengukava peab vastama „Nõuded haigla funktsionaalsele arengukavale ja ehitusprojekti meditsiinitehnoloogia osale ning haigla funktsionaalse arengukava kinnitamise kord“ <https://www.riigiteataja.ee/akt/750799?leiaKehtiv> nõuetele |  |
|  | **Funktsionaalse arengukava II etapp peab koosnema, arvestades et arengukava koostatakse vaid erakorralise meditsiini osakonnale, alljärgnevatest punktidest**  |  |
|  | osakonna lühikirjeldus, kaasa arvatud põhiruumide vajalik koosseis ja osakonna kasuliku pindala ligikaudne hinnang m2-tes; üldnõuded tähtsamate osakondade vaheliste ühenduste ja liikumisteede kohta lähtudes töökorralduslikust, meditsiinilisest või tehnilisest seisukohast. Kirjeldus võib sisaldada ka teavet mõne eraldi ruumi või seadme kohta, mis on oluline projekteerimise selles staadiumis meditsiinilisest või tehnilisest seisukohast; |  |
|  | pindala tabel, mis sisaldab iga planeeritava struktuuriüksuse kasulikku pindala, renoveeritava või ümberprofileeritava haigla puhul ka pindala olemasolevaid näitajaid ning planeeritava brutopindala hinnangulist näitajat; |  |
|  | hinnanguline ehitusmaksumus; |  |
|  | arhitektuurne plaanilahendus (M 1:500), mis näitab hoone planeeritavat põhimõttelist funktsionaalset struktuuri: struktuuriüksuste asukohad hoones, liftid, trepid, koridorid. |  |
|  | **Tegevused**  |  |
|  | Arengukavade koostamisel tuleb teha koostööd:1. Sotsiaalministeeriumi vastava valdkonna ametnikega;
2. AS Järvamaa Haigla juhtkonna ja personaliga;
3. Erakorralise meditsiini osakonna projekteerijatega.

Tegevuste raames koostatavad arengukavad esitatakse kooskõlastamiseks Sotsiaalministeeriumile. |  |
|  | **Teostamise ajakava**  |  |
|  | Arengukavad peavad olema Sotsiaalministeeriumisse esitatud **hiljemalt 15. detsember 2020 a.** |  |
|  | **Muud nõuded**  |  |
|  | Pakkujal peab olema vähemalt ühe haigla funktsionaalse arengukava koostamise kogemus, nimetada. |  |

**Funktsionaalse arengukava I ja II etapi koostamise maksumus Hankijale: ................... € + käibemaks**

Hinnaesildis

|  |  |  |
| --- | --- | --- |
| **Töö nimetus** | **summa km-ta** | **summa km-ga** |
| AS Järvamaa Haigla funktsionaalse arengukava I etapi koostamine |   |   |
| AS Järvamaa Haigla funktsionaalse arengukava II etapi koostamine |   |   |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

 /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.